ประกาศกระทรวงสาธารณสุข เรื่อง กำหนดด่านนำเข้า (ฉบับที่ 5)

ประกาศกระทรวงสาธารณสุข
เรื่อง
กำหนดด่านนำเข้า (ฉบับที่ ๕)
 

อาศัยอำนาจตามความในมาตรา
๗๗ ตรี แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติม โดยพระราชบัญญัติยา
(ฉบับที่ ๕) พ.ศ. ๒๕๓๐ และมาตรา ๗๘ แห่งพระราชบัญญัติยา พ.ศ. ๒๕๑๐ รัฐมนตรีว่าการกระทรวงสาธารณสุขโดยคำแนะนำของคณะกรรมการยา
ในการประชุมครั้งที่ ๓/๒๕๔๙ เมื่อวันที่ ๓๐ สิงหาคม ๒๕๔๙
จึงออกประกาศกำหนดให้ท่าหรือที่ดังต่อไปนี้เป็นด่านนำเข้าซึ่งยาที่นำหรือสั่งเข้ามาในราชอาณาจักรเพิ่มเติม

๑.
ด่านอาหารและยาท่าอากาศยานสุวรรณภูมิ
(ผู้โดยสารระหว่างประเทศ) จังหวัดสมุทรปราการ
๒.
ด่านอาหารและยาท่าอากาศยานสุวรรณภูมิ
(คลังสินค้า) จังหวัดสมุทรปราการ
๓.
ด่านอาหารและยาพระสมุทรเจดีย์
จังหวัดสมุทรปราการ
๔.
ด่านอาหารและยาสมุทรปราการ
จังหวัดสมุทรปราการ
๕.
ด่านอาหารและยาสมุทรสาคร
จังหวัดสมุทรสาคร
๖.
ด่านอาหารและยาวังประจัน จังหวัดสตูล
๗.
ด่านอาหารและยาบึงกาฬ จังหวัดหนองคาย
๘.
ด่านอาหารและยาท่าอากาศยานสมุย
จังหวัดสุราษฎร์ธานี
๙.
ด่านอาหารและยาชุมพร จังหวัดชุมพร
๑๐.
ด่านอาหารและยาลำพูน จังหวัดลำพูน

ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ
ณ วันที่ ๒ ตุลาคม พ.ศ. ๒๕๔๙
ปราชญ์ บุณยวงศ์วิโรจน์
ปลัดกระทรวงสาธารณสุข
ผู้ใช้อำนาจรัฐมนตรีว่าการกระทรวงสาธารณสุข

โสรศ/จัดทำ
๒๗ ตุลาคม ๒๕๔๙

ศิรวัชร์/ปรับปรุง
๑๓ ธันวาคม ๒๕๖๑

[๑] ราชกิจจานุเบกษา
เล่ม ๑๒๓/ตอนพิเศษ ๑๑๒ ง/หน้า ๑๗/๒๐ ตุลาคม ๒๕๔๙